Joniškio Aušros gimnazija

Joniškio „Aušros“ gimnazija – dieninė, savarankiško mokymosi bendrojo lavinimo mokykla Joniškyje, S. Goeso g. 2, vykdanti pagrindinio, vidurinio ir papildomo ugdymo programas, turinti Suaugusiųjų mokymo skyrių. Įstaigos kodas 290565040.

Mokyklos devizas „Šviesa, dorybė, teisingumas teugdo tautai didvyrius…“

 Istorija 
Joniškio „Aušros“ gimnazija savo gimtadieniu laiko 1919 m. rugsėjo 1 d. 

Mintis įkurti valdišką mokyklą kilo 1845 m. Tuo klausimu Joniškio miesto bajorai (vadovaujami Karolio Čižo) ir žemdirbiai (vadovaujami Juozapo Bagdonavičiaus) siuntė raštą Vilniaus generalgubernatoriui ir Rusijos imperijos Vyriausybės Senatui. 1908–1909 m. joniškiečiai pradėjo rūpintis keturklasės vyrų progimnazijos įkūrimu. Mokyklos steigimo komisija buvo sudaryta 1909 m. spalio 11 d. Į ją įėjo Liudas Vaineikis, kunigas Mickevičius, vaistininkas Stasys Slabokas, viršaitis Rimdžius ir valsčiaus mokyklos mokytojas S. Dragūnas. 1910 m. rudenį gautas leidimas mokykla atidaryti, tačiau pareikšta, kad mokyklos reikalui pinigų neturinti ir mokyklai namus gyventojai turį pasistatyti patys. Sklypą (2,2 dešimtinės) šios (dabartinės) mokyklos statybai apie 1909 m. dovanojo Stanislovas GoesasRygos garsas. - 1909-10-24, Nr. 32, p. 3, buvo renkamos lėšos (po 20 kapeikų nuo dešimtinės) jos statybai, tačiau visus planus sujaukė prasidėjęs Pirmasis pasaulinis karas, surinktos lėšos mokyklos statybai prapuolė. Dabartiniai gimnazijos rūmai dovanotame sklype iškilo ir iškilmingai buvę atidaryti 1933 m.

1919–1920 m. veikė trys klasės, jas lankė 88 mokiniai, kuriuos mokė 6 mokytojai. Pirmasis mokyklos direktorius Balys Žygelis daug prisidėjo prie pačios mokyklos atidarymo. Mokykloje dirbo pažangių požiūrių žmogus M. Rutkus, gamtos ir fizikos mokė A. Glebavičiūtė-Prielgauskienė, rankų darbų mergaites mokė Z. Rutkutė-Čepaitienė. Nuo 1924 m. rudens iki 1932 m., padidėjus mokinių skaičiui (jis svyravo nuo 161 iki 214), keturklasėje progimnazijoje nuolat būdavo šešios klasės. Mokymo sąlygos pagerėjo 1932 m., kai mokykla persikėlė į naujus rūmus.

1933 m. keturmetė gimnazija buvo perorientuota į gimnaziją, o 1937 m. išleista pirmoji gimnazistų laida. Mokinių skaičius augo maždaug po 350 kiekvienais metais. 1940 m. panaikintas mokestis už mokslą, išaugo moksleivių skaičius. Antrasis pasaulinis karas susilpnino buvusį pakilimą, išsklaidė darnų kolektyvą, sunaikino nemažą dalį mokymo priemonių. Nepaisant sunkumų, jau 1944–1947 m. veikė 16 klasių, jose mokėsi 517 mokinių, o pavasarį 17 abiturientų buvo įteikti brandos atestatai. Beveik iš naujo susiformavo ir mokytojų kolektyvas. Tuo metu dirbo mokytojai P. Pladienė, G. Tuminaitė, S. Bėkštaitė, S. Rubašiūtė ir kt. 1947 m. mokykloje jau dirbo 25 mokytojai.

1977 m. mokykloje buvo 32 klasės, jose mokėsi 1006 mokiniai, vos tilpę ankštose patalpose. 1978 m. rugsėjo 1 dieną, atidarius 3-ąją vidurinę mokyklą, klasių ir mokinių skaičiumi kolektyvas tarsi grįžo į pokario metus, 15 klasių mokėsi 495 mokiniai. Nuo 2008 m. rugsėjo 1 d. mokiniai pradėjo nešioti uniformas.

2019 m. atnaujintas mokyklos stadionas.

 Direktoriai 
 1919 m. Balys Žygelis
 1998–2008 m. Algimantas Budris
 nuo 2008 m. Vidmantas Sutnikas

 Žymūs mokytojai 
Mokykloje dirbo G. Gečienė, P. Žygelis, A. Babilius, P. Samulionis, G. Samulionis, I. Šimkuvienė, R. Kampinskas, J. Dundulis, A. Surgailienė, R. Gabrėnaitė, N. Jatulytė, V. Jasaitis, Kostas Korsakas, J. Macevičius, Jonas Avyžius, Algimantas Raudonikis, V. Jonaitytė, J. Kisielius, Dana Rutkutė.

 Žymūs mokiniai 

 Kazys Ambrasas – literatūros kritikas
 Jonas Avyžius – rašytojas
 Anicetas Bagdonas – buvęs kaimo statybos ministras
 Juozas Elzbutas – filologas
 Kostas Korsakas – poetas, profesorius, akademikas, buvęs lietuvių kalbos ir literatūros instituto direktorius
 Juozas Macevičius – poetas
 Stasys Nekrošius
 Algis Samulionis – literatūros kritikas
 Gediminas Samulionis – vyriausybės dokumentų kalbos redaktorius
 Fema Savickaitė – filologė
 Sigizmundas Šimkus – istorikas, menininkų mecenatas
 Rita Gabrėnaitė – vitražistė, knygų iliustratorė
 Juozas Galkus – dailininkas
 Elena Gaputytė – skulptorė
 Juozas Jonaitis – dailininkas
 Steponas Kazimieraitis – dailininkas
 Vytautas Kugevičius – architektas
 Algis Mitrikas – ekonomistas
 Kazys Preikšas – dailininkas
 Aspazija Vaivadaitė-Surgailienė – dailininkė
 Jonas Bruveris – menotyrininkas
 Galina Dauguvietytė – aktorė, režisierė
 Jonas Dulevičius – technikos mokslų daktaras
 Eduardas Gutauskas – operos solistas
 Sofija Jonaitytė – operos solistė
 Juozas Kisielius – aktorius
 Algimantas Lopas – muzikologas
 Povilas Mataitis – folkloro teatro įkūrėjas ir vadovas
 Nora Paliejytė – dainininkė
 Dana Rutkutė – aktorė, TV ir radijo diktorė
 Birutė Knizikevičienė – bibliografė, kraštotyrininkė
 Juozas Šalkauskas – radijo diktorius, fotomenininkas
 Algimantas Raudonikis – kompozitorius
 Viktoras Baltaitis – medikas
 Julija Januškevičienė – chemikė
 Vytautas Jonaitis – medikas
 Daina Galvydytė – geografė
 Juozas Kulys – biochemikas
 Emilija Michalinkaitė – geografė
 Pranas Misius – geologas
 Juozas Ambrasas – matematikas
 Feliksas Grigas
 Algis Karpus – matematikas
 Juozas Šalkus
 Rimantas Šimaitis
 Pranė Ripskytė
 Algis Valatka
 Juozas Viliūnas – architektas
 Aleksas Jasutis – poetas
 Simas Karaliūnas – filologas
 Mindaugas Strukčinskas – mokslininkas, biologas
 Giedrė Lastauskienė – chemikė, kraštiečių „Sidabrės“ draugijos pirmininkė
 Danutė Kerelytė-Gurauskienė – stomatologė, kraštiečių „Sidabrės“ draugijos narė
 Stasys Šimaitis – filosofas
 Gina Butkutė-Čepinskis – solistė (Kanadoje)
 Valentinas Norkūnas – fizikas
 Vytautas Bareikis – fizikas-matematikas
 Stasys Štaras – radioelektronikas profesorius
 Anupras Šlančiauskas – fizikas
 Vaitiekūnas – dailininkas, didžiąją gyvenimo dalį praleidęs JAV
 Irena Šimkuvienė – Joniškio 1-osios vidurinės mokyklos direktorė 1961–1985 m.
 Irena Melinienė – nusipelniusi mokytoja, biologė
 Marija Butvilienė – nusipelniusi farmacininkė, Joniškio garbės pilietė
 Vincas Lataitis – matematikos mokytojas
 Vaclovas Ališauskas – ilgametis Joniškio 2-osios vidurinės mokyklos direktorius
 Vidmantas Sutnikas – Joniškio 3-iosios vidurinės mokyklos direktorius
 Jonas Ivanauskas – poetas
 Gediminas Čepulis – Joniškio rajono savivaldybės meras
 Simonas Norbutas – matematikos mokytojas
 Julija Norbutienė – istorijos mokytoja
 Imantas Lazdinis – MRU profesorius, buvęs Aplinkos apsaugos ministras (1996–1998)
 Pranciškus Juozauskas – inžinierius architektas
</div>

 Himnas 
Gimnazijos himnas sukurtas pagal Algimanto Raudonikio muziką ir Juozo Macevičiaus žodžius.

Vėl visi kaip paukščiai suskridome čia,
Kur pradžia jaunystės ir kelio pradžia,
Kur gyva daina,
Kur jauni sparnai,
Mūsų širdys veržias į čia amžinai.
Kai kely lyg jūroj pakyla audra,
Kai jėgų pritrūksta, vilties nebėra,
Tu visiems švieti,
Tu namo šauki,
Tu guodi kiekvieną, kiekvienu tiki.
Vėl visi kaip paukščiai suskridome čia,
Kur pradžia jaunystės ir kelio pradžia,
Vėl užgims daina,
Vėl pakils sparnai,
Išsipildys norai ir šviesūs sapnai.

 Šaltiniai 

 Nuorodos 
 Mokyklos svetainė

Kategorija:Lietuvos gimnazijos
Kategorija:Joniškio rajono savivaldybės mokyklos
Kategorija:Joniškis